bavarian-nlp/barwiki-20250901 huggingface dataset:
Jaagersee

Da Jagersee (Deitsch: Jägersee) is da kloanare Bruader vom Toppmkorsee und liig untahoib vo dem, auf ner Seeheechn vo , im Toischluuss vom Kloahourltoi, in de Rodstouder Tauern, in Soizburg. Er weascht wia da Toppmkorsee vom Wougroaner Achn durchflossn und so mid Frischwosser vasorg.
Weeng da Loug im Londschoftsschutzgebiat is da Jagersee a beliabs Ausflugszij. Er is mim PKW oder de effmtlichn Vakersmittl direkt zan dareichn, ower a vam nur an Etler km toiausweaschts gleeganen Ort Kloaourl auf am guad ausbaudn Fuass- und Radlweeg glong ma oafocht one a grosse Mia zan Jagersee. Rund uman See firscht a kinderwoonggrechter Spazirweeg. Am See gibs a Seeterrassn sowia an Ruaderbootvaleich.
s Jagerheisl am See is bereits an 18. Jourhundeascht vo de Soizburga Erschzbischef darichtt wourn, seim 20. Jourhundeascht is as Guat im Privatbsitz vo da Familie Nasselrode, se firscht an Jougd- und Fischareibetriab.
Vom Jagersee aus biatt se fir Familien und Wonderfreint de „2-Seen-Wondarung“ zan Touppmkoursee oo (Geezeid ob'm Jagersee sand za. droi Stund, ob'm Parkbloutz Schwouboim "(Schwabalm)" sands za. zwoa Stund). Im Winter findn d' Longlaffer und Spazirgänger a Rua und Erhoiung in da stijn Winteridijn vom Jagersee. Da Spazirweeg uman See is aa an Winter zan nutzn.
Sunsystem

Des Sunsystem, aa Sunnasystem (dt.: Sonnensystem), besteht aus da Sun und aus dena Himmeskeapan, wo duach de Schwaakroft (Gravitation) dro bundn san. Es is duachn Kollaps vo ana riesign Steanastaubwoikn vor eppa 4,6 Muilliardn Joar entstondn.
Im Zentrum vom Sunsystem is de Sun ois Stean. Draf foign de terrestrischn Planetn Merkur, Venus, Eadn und Mars, wo an innan Tei vom Planetnsystem ausmocha. An aissan Tei buidn de Gasplanetn Jupiter, Saturn, Uranus und Neptun. Weidane Begleita vo da Sun san de Zweagplanetn, de Asteroidn und de Kometn, wo vor oim in drei Kloankeapazona z findn san: am Asteroidngiatl zwischn de innan und de aissan Planetn, am Kuipergiatl jenseits vo de aissan Planetn und da Oortschen Woikn, wo des Sunsystem gonz aussn umgibt.
Des Sunsystem befindd si in da Muichstrossn, oana Insl vo Stean im Wejdraum, wo zu oana Lokaln Gruppm vo mearan Galaxien gheat, wo wiedarum in am Supahaffa vo Lokaln Gruppn liegt.
Transaktionsanalyse

De Transaktionsanalyse (TA) is a Theorie, de wos aus da Psychoanalyse obgleitet is und a psychotherapeutisches Vafoan. Es is vom kanadischn Psychiata Eric Berne (1910–1970) enwicklt wuan.
Ich-Zuastaunds-Modö.
Struktuamodö.
De TA geht vo da Aunnaume aus, dass da Mensch auf drei vaschiedanen Ich-Zuastaunds-Ebenen heraus reagian kaun.
Moar Hermann

Da Moar Hermann (Hochdeitsch: "Hermann Maier", * 7. Dezember 1972 in Oidnmorkt im Pongau) is a ehemoiger esterraichischer Schirennlaiffer. Er is zwoamoi Olympiasiager und droimoi Wejdmoasta gween, houd virmoi an Gsommtwejdcup, fimfmoi an Disziplinenwejdcup im Super-G, droimoi im Riasnslalom und zwoamoi in da Oufort gwungan.
Sportliche Erfoige.
Da "Moar" houd 54 Wejdcuprennan gwungan (24 Super-G, 15 Ouforschtn, 14 Riasnslaloms, 1 Kombinazion) und is doudamid nouch 'm "Ingemar Stenmark" (86 Siag) da zwoaterfoigraichste Schirennlaiffer in da Wejdcupgschicht. Mid 96 Podestblatzln ligta auf Bloutz droi hinter "Stenmark" und "Marc Giradelli". Da "Moar" sejm zejt zuasätzlich no de Siag in Val-d´Isère 1977 za seiniger Statistik, der wous eam owa decht auf Grund vom Ouschnoin vo seine Schi vur da roodn Linie ouerkonnt wourn is.
Oortsche Woikn

De Oortsche Woikn is a vamutete sphearische Woikn vo Kometn und kloan Himmeskeapan, wos Sunsystem in am Obstond vo rund oam Lichtjoar vo da Sun umgibt. De Woikn is damit rund a Viatl vom Obstand vo Proxima Centauri, am nextn Stean, vo da Sun entfeant. Da Kuipergiatl beispuisweis hod wenga ois oa Tausendstl vom Obstond vo da Oortschn Woikn zua Sun. Se is woarscheinlich de aissaste Grenz vom Sunsystem, wo duach de Gravitation definiat is.
Aufbau.
Es wead vamutet, dass de Oortsche Woikn aus zwoa Regiona besteht: a sphearische aissare Region und a scheibmfeamige innare Region. De Objekte in da Woikn bestengan vor oim aus Stoana, Staub und Eis (Wossa, Ammoniak-, Methan-Eis). Es wead ognumma, dass de Objekte vo da Oortschn Woikn friaha vui näha ba da Sun woan, owa in da Ofongszeit vom Sunsystem duach de Gasplanetn weit ausse gschleidat woan san.
De Entdecka vom wei aussn umlaffandn Zweagplanetn Sedna – mit am Aphel ba umara 926 AE – hom vorgschlogn an Himmeskeapa zua Oortschn Woin zan zejn, wos owa bis etz ned oigmoa akzeptiat wead.
Kometn.
Duach an Einfluss vo de Gravitationsfejda vo de benochbortn Steane sowia vo de galaktischn Gezeitn wean de Umlaffbohna vo de Keapa vo da Oortschn Woikn gsteat und oaniga vo dena wean is innara vom Sunsystem katapultiat. Do weans nacha ois longperiodische Kometn, mit oana Periodn vo mearan tausend Joarn woargnumma. Kuazperiodische Kometn kema dagegn ausm Kuipergiatl.
Ergonomidesign

Ergonomidesign, friaha Ergonomi Design Gruppen, is a fiarends schwedisches Untanehmen im Bereich vom Industriedesign mit Sitz z Stockholm und Filialn z Tokio, Hong Kong, London und Bern. De Firma woa uaspringle a Fusion vo "Designgruppen", wos seit 1969 gem hod und am Untanehmen "Ergonomidesign", wo 1971 organisiat woan is. 1979 homs beschlossen de boadn Firmen zua "Ergonomi Design Gruppen" zammazlegn. Seit 2001 hoassts owa wieda "Ergonomidesign".
De Spezialitet vo Ergonomiedesign san Huifsmittl und Produkte fia Keapabehindate. Des bekontaste Produkdesign vo dera Firma deafat owa de tropffreie Kabinen-Konn vo 1988 sein, de wo fia de schwedische Fluggsejschoft SAS entwicket woan is und inzwischn vo 20 ondan Fluggsejschoft eingsetzt wead. Es san bis etz rund 100.000 Stickl davo heagstejt woan.
Viktualienmorkt

Da Viktualienmorkt is a stendiga Morkt fia Lebnsmiddl (boarisch aa "Viktualien") in da Oidstod vo Minga. Ea wead jedn Dog, aussa on Sun- und Feiadog obghoidn. Ea besteht gresstnteis aus festn Standln.
Nebnam bekanntn Viktualienmorkt im Zentrum vo Minga gibts aa no im Stodtei Pasing an kloan Viktualienmorkt.
Nama.
Des Wort Viktualienmorkt kimmt vo Viktualien (Lebmsmittl). Friaa hod da Morkt oafoch "greana Morkt" ghoassn. Viktualienmorkt is im 19.Jh. aufkema, wias modean gwen is, deitsche Begriffe z latinisian.
Gschicht.
Da oide Mingara Stodmorkt is am Marienplotz gwen. Erscht wias do z kloa worn is, hod da Kini Max I. Joseph am 2. Mai 1807, a Teivalegung an an heitign Standort, zwischn Frauenstrass und Heilig-Geist-Kirch, vafigt. Dafir san Benefizhaisln vom Heiliggeist obgrissa worn.
Seit de 1950a Joar hod si da Viktualienmorkt zum Feinschmeckamorkt entwicket. Auf ana Fläch vo 22.000 Quadratmeta gibts heit 140 Firmen, de wo Brod, Bleamen, Fricht, Fisch, Fleisch, Muichprodukte, Saftln, Kunsthandwerk und vui meara obietn. Heit is a Morkt fir de Mingara und a Sengswirdigkeit fir Touristn.
Abteilunga.
Da Viktualienmorkt gliadat si in siebm Abteilunga:
Abteilung I.
De easchte Abteilung is hauptsächle da „Obstfreimorkt“, wo siebm Händla (immer de gleichn) mit Schirmständ Woch fir Woch rotiern, dazua keman de Kas- und Wuidhändla und a kloana Brunn.
Abteilung II.
De Abteilung grenzt an de Schrannenhalle. Do findt ma des „Café Nymphenburg“, de Obstbauan und in Karl-Valentin-Brunn.
Abteilung III.
Do buidn de Standln an Innenhof mit am kloan Brunn. Do san de Erdäpfetandla dahoam, de „Suppenküche“, da „Exoten Müller“ und de „Bäckerliesl“, mit iba 80 Joarn de ejtaste Händlarin am Morkt.
Abteilung IV.
De viate Abteilung is as Zentrum vom Morkt. Do steht da Maibaam und da Liesl-Karlstadt-Brunn. und da Biagortn mit ebba 1000 Plätz buidn s Zentrum vom Morkt. In da Abteilung IV gibts in Biagortn mit ebba 1000 Plätz, de Fischhalle und in „Waldmarkt“ (Schwammal, Kränz, Poimzweigal usw.).
Abteilung V.
In da fimftn Abteilung gibts de Kella vom Viktualienmorkt, wo ois Loga gnutzt wern. Do san wia in da siebtn Abteilung aa Metzga dahoam.
Abteilung VI.
In da sechstn Abteilung stengan de Direktvamorkta. Do gibts aa de Fischhändla, a koschares Gschäft und de Gfliglhändla (friara "Gansalmorkt" gnennt).
Abteilung VII.
De siembte Abteilung is as "Petersbergl". Do steht a Ziaglbau vo 1880. In dem san de Metzga dahoam und s "Café Rischart". Do gibts aa no s letzte Kammfochgschäft vo Minga und zwoa Kunsthandwerkhändla.
Vaostoitunga.
Afm Viktualienmorkt gibts reglmassi an Hauffa Vostoituga mit langa Tradition, z. B.:
Brunn und Bachal.
Am Viktualienmorkt gibts sechs Brunn zum Gedenkn an Mingara Kinstla. Friaa san do aa siebm Bachal durchgrunna. Am Roßschwemmboch san zum Beispui de Loabschmiad (Bäcka) bis 1810 untataucht worn, wenns betrogn hom. De Bachal san leida scho olle längst vaschwundn.
Sedna

Sedna is a transneptunisches Objekt und gheat vamutle zu de Zweagplanetn und de Plutoidn. An Nom hod da Himmeskeapa noch da Inuit-Gettin Sedna. De uaspringliche Bezeichnung ba seina Entdeckung wor 2003 VB12. Das astronomische Symbol vom Makemake is: .
Sedna hod an gschätztn Duachmessa vo 1700 km. De Umlaffzeit betrogt rund 11.000 Joar. De Umlaffboh is extrem elliptisch. Am sunnaxtn Punkt betrogt de Entfeanung zua Sun rund 10 Lichtstundn, am sunfeanstn Punkt 5 Lichtdog. Zua Zeit is Sedna 12 Lichtstunden, des san 13 Muilliardn Kilometa, vo da Sun entfeant. Des is des 90-foche vo da Entfeanung vo da Eadn zua Sun (= 8 Lichtminutn).
Auf Sedna deafats - wegn da Distanz zu Sun - nua 30 K (−243 °C) hom. Wia da Mars hod Sedna a rode Foab und untascheid se a daduach vo oin ondan transneptunischn Objektn.
Dea Himmeskeapa gheat woarscheinle ned zum Kuipergiatl und is vo da Sun aa nua a Zehntl so weit entfeant wia de ognummane Oortsche Woikn. De Einornung is unklor. Sedna gheat owa in jedn Foi zu oana gonz neien Klassn vo Objektn.
Eric Berne

Eric Berne, gebuan ois Eric Lennard Bernstein, (* 10. Mai 1910 in Montréal; † 15. Juli 1970) wor a Oazt und Psychiata. Ea hod de Transaktionsanalyse (TA) entwicklt. Des is a psychotherapeutisches Vafoan, des wos si aus da Psychoanalyse obgleitet hod.
1964 hod da Berne des Buach "Games People Play" vaeffentlicht, des wos a Bestseller wuan is und eam berihmt gmocht hod. In dem Biachl wean konkrete Oitogsbeispü menschlicha Kommunikation beschriem, hinta dena si Spü vabeagn, wos Eawochsane miteinaunda spün. Mit Spün san festgfoarane Kommunikationsmusta gmaant. Da Berne hod dena "Spü" einprägsame Naum gem, wia z. B. "Jetzt hob i di du Schweinehund!" ("Now I've got you, you son of a bitch") oda "Jo, oba..." ("Yes, but..."). "Spü" im Sinn vo Berne san Nui-Summen-Spü, Transaktionen wo a Person auf Kosten vo da aundan Befriedigung raus ziagt. De Terminologie is zum Teu in de amerikanische Oitogssproch einzogn.
Hava Nagila

Hava Nagila (הבה נגילה) is a hebräisches Voiksliad. Des woa uaspringlich a Instrumentalstickl, a chassidischa Niggun, fia des da Abraham Zvi Idelsohn an Text vafosst hod. Da Titl bedeit "Lossts uns froh sein". Es is im Judntum und bei de Roma a beliabts Liad fia Feian.
Hava Nagila is a in da Popmusi zum Klassika wuan. Berihmte Intapreten san unta aundam: The Shadows, Dick Dale, Bob Dylan, Bruce Springsteen und ganz bsundas aa da Harry Belafonte. A Rap-Version vo MDA is in Israel Numma aans wuan.
Im Netz.
Videos.
[[Kategorie:Jüdische Kultur]]
[[Kategorie:Volkslied]]
[[Kategorie:Jüdische Musik]]
Merkur (Planet)

Da Merkur is mit am Duachmessa vo knapp 4880 km da kloanste und mit oana duachschnittlichn Entfeanung vo da Sun vo eppa 58 Muillionen km da sunnexte und somit aa da schnejste Planet im Sunsystem. Ea hod a maximale Dogestemperatur vo rund +430 °C und a Nochttemperatur vo bis zu −170 °C und domid de gresstn Temperaturschwankunga vo oin Planetn.
Afgrund vo seina Gress und vo seina chemischn Zammasetzung zejd a zu de eadehnlichn (terrestrischn) Planetn. Weira so noh ba da Sun is, ko man vo da Eadn nua schwaa beobochtn, weira nua oan maximaln Winklobstond vo rund 20° estli und westli vo da Sund dareicht.
Sein astronomisches Symbol is ☿.
Venus (Planet)

De Venus is mit oana duachschnittlichn Entfeanung vo da Sun vo 108 Muilliona km da zoatinnaste und mit oam Duachmessa vo uma 12.100 km da drittkloanste Planet vom Sunsystem. Se zejd zu de via "eadehnlichen (terrestrischn) Planetn", wo a Stoanaplanetn gnennt wean.
Venus is da Planet, wo af seina Umlaffboh da Eadboh mit am minimaln Obstond vo 38 Mio. km am nextn kimmt. Se hod fost de gleiche Gress wia de Eadn, untascheidet si owa in Bezug af de Geologie und voim in da Atmosphean.
Nochm Mond is se des hejste natialiche Objekt am Sternenhimme und ko oft sogor am Dog gsegn wean. Wei de Venus am Morgn und am Obmd am bestn zum segn is, wean se aa Morgn- bzw. Obmdstern gnennt.
Des astronomische Symbol vom Planetn Venus so aa stilisiata Handspiagl vo da remischn Liabesgettin Venus sein: .
Literatua.
Biachl:
Aufsetz:
Richard Wagner

Richard Wagner (* 22. Mai 1813 z Leipzig; † 13. Feba 1883 z Venedig im Palazzo Vendramin-Calergi) wor a deitscha Komponist vo klassischer Musi, Dramatiker, Schriftstella, Theataregisseur und Dirigent. Mit seine Musikdramen guit ea ois oana vo de bedeitenstn Erneiara vo da eiropäischn Musi vom 19. Joahundat. Ea hod Opern ois Gsamtkunstweak gstoitet und Text, Musi und Regieoweisunga dazua gschriem. Ois easchta Komponist hoda Festspui grindd, de Bareida Festspui und des Festspuihaus dazuaplant. Seine Neiarunga in Harmonik hom bis zum heitign Dog an Einfluss auf de Entwicklung vo da klassischn Musi.
Da Wagner hod se de Afgob gstejt, des - seina Moanung noch - „dekadente” Theata z reformian und mit Huif vo da Kunst de Voikseaziahung und damit de Wejd z vabessan. Sei Idee wors Musi und Drama z vaknipfn ("Das Kunstwerk der Zukunft, Oper und Drama") und in Olehnung an de Tradition vo da griachischn Tragedie a neie Kunstrichtung z begrindn. In seine Schriftn hod a imma wieda driwa gschriem, wia mit Huif vo da Musi a dramatische Handlung zu oana „Botschaft” wean ko und wia de Musi (des weibliche, gebärende Element) da Dichtung (am mennlich, zeigendn Samen) meara Ausdruckskraft gibt.
Weak.
Schriftn.
Da Wagner hod nebm Inhoitsentwiafn, Textfossungen und Analysen vu seine Musikdramen zoireiche musiktheoretische, philosophische, politische und belletristische Schriftn veafosst, de vo vuin Kritikan ois vaunglickt eingschätzt wean.
Ois seine wichtigsten Schriftn gejtn:
De Autobiografie vom Wagner "Mein Leben", guit ois kulturhistorisches Dokument vom 19. Joahundat, genau so wia de Dogebuachaufzeichnunga vo da Cosima Wagner, wo se vo 1869 bis zum Tod vom Richard Wagner gfiat hod.
Konrad Dreher

Konrad Dreher (* 30. Oktoba 1859 z Minga; † 7. Dezemba 1944 z Fessenheim Landkroas Donau-Rias) wor a bayrischa Fuim- und Theataschauspuia, Charakta- und Gsangskomika in da Stimmlog Tenorbuffo und a Schriftstella.
1892 hot a, zamma mitm Voikssänga und Schuahplattler Xaver Terofal, wo a 1889 z Berlin kennagleant hod, z Schliersee des Schlierseer Bauerntheater grindt.
Nigun

Nigun (pl. Nigunim; hebräisch ניגון; "gsummte Melodie") is in da jidischn Tradition a vüüseitiga Begriff. In da Regl is damit a woatlosa Gruppngsaung in da Synagogn gmaant. Des haaßt es wiad entweda gsummt oda mit bedeitungslosn Sübn gsunga, „la - la - la“, „na - na - na“ oda Ähnligs. Maungmoi wiad owa aa a Biblvers, a Gebet oda a Zitat imma wieda wiedahoit ois Nigun gsunga. Niggunim hom an weitgehend improvisiatn Charakta und san in da Foam stilisiat. Se kennan a traurige (Lamento, Klogegebet) oda a lustige Stimmung vamittln. Chassidische und kabbalistische Nigunim san a Ausdruck fia jidische Mystik, se schoffn a intensive Vabindung mit Gott.
Hava Nagila woa uaspringlich a Nigun, wo eascht späda a Text dazuakumma is.
Mars (Planet)

Da Mars is, vo da Sun aus gsegn, da viate Planet in unsam Sunsystem und da aissare Nochba vo da Eadn. Ea zejd zu dena eadähnlichn (terrestrischen) Planetn.
Da Mars is mit am Duachmessa vo rund 6800 km epppa hoib so gross ois wia de Eadn und nochm Merkur da zwoatkloanste Planet vom Sunsystems. Mit oana duachschnittlichn Entfeanung vo rund 228 Muilliona km is a rund 1,5 moi so weit vo vo da Sun entfeant ois wia de Eadn.
Zwegn seina rodn Foab, wo mange on Bluad eainnad, is a nochm remischn Kriagsgott Mars gnennt woan und wead aa oft ois "da Rode Planet" bezeichnet. De rode Feabung geht auf Eisnoxydataub (Rost) zrugg, wo si af da Obaflechn und in da Atmosphean vateit hod.
Da Mars hod zwoa kloane, unreglmässi gformte Monde: Phobos und Deimos (griachisch fia "Fuacht" und "Schreckn").
Das astronomische Symbol vom Mars is: .
Mars (God)

Mars is a God in da remischn Mythologie. Spoda is a mitm griachischn God Ares gleichgsetzt woan. Im Untaschied zum Ares hod da Mars owa a vui gressare Bedeitung. Ea is nebm Jupiter da wichtigste God in da remischn Religion. De Noma „Ares“ und „Mars“ kenntn aa etymologisch vawondd sein.
In da Grindungslegende vo Rom spuita ois Vodda vo Romulus und Remus a Roin ois Ahnl. Da Monat Meaz hod vo eam an Noma kriagt und da dritte Wochadog "Martis dies" hoasst in oanign Sproch bis heit noch eam (it. "martedi", frz. "mardi"). De Germanen hom eam midm God Ziu (Tiu) identifiziad (dahea boarisch "Deansdog").
Des Attribut vom Mars is a Lanzn, ea wead owa aa mit Hejm, Schuid und Schwert dorgstejt. Des Zeichn vom Mars is a Kroas mit am noch rechts gehendn Pfei, wo aa ois Symbol fia Mona bekonnt is. Und wen ma im Boarischn vo am kriagarischn Zammahang redd, vawendd ma heit no s Wort „"martialisch"“, oiso „am God Mars zuaghearig“.
Oper

A Oper (vo ital.: "opera in musica", „Weak in da Musi“) is a Drama, des wo mit klassischa Musi umgsetzt is. Es is a Theaterstickl wo gsunga stott gredd werd und wo a Orchesta begleit. De Musi spuit de Hauptroin und trogt de Handlung, de Stimmung und de Emotionen. Opern wern in da Regl in Opernhaisa gspuit, de wo ma aa Opern nennt.
Im Untaschied zua Oper hom de "Operettn" und s "Musical" (populärs Musitheater in de USA) vor oim an Untahoitungsospruch und zuin auf Popularität und komerzielln Erfoig ob.
Kabbalah

De Kabbalah, aa "Kabbala" is de mystische Tradition vom Judntum. Es is a System vo esoterischn Iwaliefarungen wos de Beziahung vom unendlichn Schepfagott und in endlichn Universum (seina Schepfung) vaständlich mochn soi. Es liefat ned nua a Deitung vom Sinn und Zweck vo da menschlichn Existenz, sondan is aa a Methodn zua spirituön Vawiaklichung.
De Kabbalah is uaspringlich auschließlich in da jidischn Tradition entstaundn und hod nua klassische jidische Quöön gnutzt, um De Kabbala is söwa kaa Konfession, sondan wiad heit vo vaschiedanen Konfessionen gnutzt, aa vo christlichn. Seitn Mittloida gibts de nedjidische Tradition vo da Kabbalah.
Des jidische Wuat Kabbalah (hebr. קבלה, weatlich "empfaungen") bedeit sovü wia "Empfaung vo Offnborung".
Listn vo de Satellitngalaxien vo da Muichstrossn

De Listn enthoit olle bekonntn Satellitngalaxien vo da Muichstrossn, sowia Iwareste vo ehemolign Satellitn. Olle ogfiatn Galaxien ghean a zua Lokaln Gruppm. De Muichstrossn is ois Refarenz ogebm.
Muichstrossn

De Muichstrossn, aa Galaxis (dt.: Milchstraße), is de Steaninsl im Wejdraum (Galaxie), wo de Hoamat vom Sunsystem is. Des System vo Stea is vom Typ a sognennte Boiknspiralgalaxie. Es is oana vo Muilliardn vo Galaxien im beobochtborn Universum.
Da Nom is a Iwasetzung ausm Lateinischn "Via Lactea", wos seinaseits a Iwasetzung vom Griachischn Γαλαξίας ("Galaxias") is. Uaspringlich wor damit nua des Lichtband am Nochthimme gmoant, wos de Himmeskugl kroasfeamig umsponnt. Um davo z untascheidn wead unsar Galaxie oft Muichstrossn-System gnennt.
Franz Marc

Franz Moritz Wilhelm Marc (* 8. Feba 1880 z Minga; † 4. Meaz 1916 ba Verdun, Frankreich) vor a boarischa Mola und nebm Wassily Kandinsky Mitbegrinda vu da Redaktionsgmoaschoft „Der Blaue Reiter“. Ea guit ois oana vu de bedeitandstn Mola vom Expressionismus in Deitschland.
De friaan Weake vom Marc worn vom Stui hea akademisch-naturalistisch. Noch seim Bsuach vo Paris anno 1907 is a vom Postimpressionismus beeiflusst gwen. Zwischn 1911 und 1914 hom Stuielemente vom Fauvismus, Kubismus, Futurismus und Orphismus dominiat. Ea hod owa aa in dera Zeit gegnstendle gmoit, vor oim Viecha worn seine Motive, wie zan Beispui in de Weak "Der Tiger", "Blaues Pferd", "Der Turm der blauen Pferde" oder "Tierschicksale". Dees easchte abstrakte Gmejde vom Marc "Kämpfende Formen" is 1914 enstandn. Im Zug vo da Mobuimochung vorm Easchtn Wejdkriag hod a si freiwuillig gmejd und is zwoa Joa spoda vor Verdun gfoin.
Weak.
Noch da naturalistischn Ausbuidung is da Marc zan expressionistischn Stui gwexld. Ea hod Technikn wia Ejfoarbm, Gouachen, Bleistift und Aquarej vawendd. Seine bevoazugtn Motive woan Viecha ois Sinnbuid vo Uaspringlichkeit und Reinheit. Ea hod damit a paradiesische Wejd zan Ausdruck bringa woin. Foarbm hod a dobei symbolisch eigsetzt: Rod fia de Materie, Blau fias Mennliche und Gejb fias Weibliche.
Jupiter (Planet)

Jupiter is mid am Equatorduachmessa vo 142.984 Kilometa da gresste Planet vom Sunsystem. Ea is mid oana duachschnittlichn Entfeanung vo 778 Muilliona Kilometa vo da Sun aus gseng da fimfte Planet. Afgrund vo seina chemischn Zamasetzung zejd a zu de Gasplanetn („Gasriesn“) und hod koa sichtbor feste Obafläch.
Ea is noch'm remischn Haptgod Jupiter bezeichnt, wei ea oans vo de hejstn Keapa am Nochthimme is. Zweng seim goidgejbm Liacht hod a z Babylonien ois Kinistean goitn (vgl. Legendn vom Stean vo Betlehem). Sein astronomischs Symbol is .
Anglsaxische Sproch

De anglsaxische oda oidenglische Sproch (anglsaxisch: Æ"nglisċ") is a Vorstufn vo da englischn Sproch, wo entstondn is, wia de Angln, Saxn und Jitn si ob uma 450 z England ogsiedld hom. Anglsaxisch is bis in de Mittn vum 12. Joarhundat gschriem und gredd worn. Fia Lait de wo heitigs Englisch ren is de Sproch nimma vastendli. Es is a westgermanische Sproch, wo eng mitm Friesischn vawondt is.
Woatvagleich.
Woatbeispui in vaschiedne Sprochn und Sprochstufn
Textprob.
Des Vadda Unsa af Anglsaxisch:
Mozartkugl

De Mozartkugl is a Siassigkeit aus Pistazienmarzipan umgem vo Nougat und außn ana dunkln Schokoobaflächn. Se is 1890 vom Soizburga Konditor Paul Fürst eafundn wuan. Ian Naum hods 1890 nochm Komponistn Wolfgang Amadeus Mozart kriagt, dea wos owa damit söwa nix zduan hod, weura scho rund 100 Joa friacha gstuam is. Uaspringlich hod de Mozartkugl "Mozart-Bonbon" ghaaßn.
De "Orignial Salzburger Mozartkugeln" (boarisch "Original Soizburga Mozartkugln") wean bis heit vo da "Konditorei Fürst" vo Haund gmochd. Weu de Firma Fürst kaane Schutzrechte hod, gibts vüü Nochaumaprodukte, de wos industriö heagstöd wean.
Pseudotropheus saulosi

Da Pseudotropheus saulosi is a afrikanischer Buntbarsch, der endemisch im Malawisee dahoam is. Sai Fundort iss „Taiwan Reef“ bai da Insl "Chizumulu" gween. Er leebt in grosse Gruppm in de streemungsraichn owern Toae vo de Fejsnriff und lebt vom Aufwux.
Mid ner Läng vo eppa 7 bis 8,6 cm gheascht a za de kloanern "Pseidotrofeus-Oartn". De Manderl sand schworschz-blau, de Waiwerl sand gejb-orange gfaarbt. In da Laichzeid kennand de Manderl an intensivern schworschz gfaarbtn Bauch kriang, de schworschze Querbänderung weascht durch a kräftigs Blau dasetzt. Jungviacha zoangs Fourmgwand vo de Weiwal.
Da Pseidotrofeus saulosi is a Majbriater, de Mandal sand revirbijdand. Da Fisch laicht zwischn de Fejsn ou. Bai oaner Bruat schlupfm eppa 30 Jungfiisch, de bai da Entloussung aus'm Maj vom Weiwal eppa 10 mm long sand.
Wejdnbaam

Da Wejdnbaam (dt.: Weltenbaum, engl.: "world tree") gheat zua Mithologie vo vuin Vejkan und is a oids Symboi fia de kosmische Oadnung. Er steht ois Wejdaxn (axis mundi) im Zentrum vo da Wejd. Seine Wuazn reicha tiaf in de Eadn und seine Wipfen gengan bis zum Himme oda drogn eam sogor. Damit schoffta a Vabindung vo Himme, Eadn und Untawejd.
Beispui dafia san Yggdrasil, Donaroach und Irminsul in da germanischn Mythologie.